বিকাস বহল
বিকাস বহল (হিন্দি: विकास बहल; জন্ম: ১৯৭১) একজন ভারতীয় চলচ্চিত্র পরিচালক, প্রযোজক ও চিত্রনাট্যকার। তিনি কুইন (২০১৪) চলচ্চিত্র রচনা ও পরিচালনার জন্য সুপরিচিত। এই কাজের জন্য তিনি শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার এবং শ্রেষ্ঠ পরিচালক বিভাগে ফিল্মফেয়ার পুরস্কার-সহ একাধিক পুরস্কার অর্জন করেন। এর পূর্বে তিনি চিল্লার পার্টি (২০১১) চলচ্চিত্রের জন্য শ্রেষ্ঠ শিশুতোষ চলচ্চিত্র ও শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার অর্জন করেন।